Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

ERC ha obert una pàgina web –apoderats.cat– per a captar apoderats de cara a les eleccions del 21-D. Els republicans expliquen que volen construir ‘la xarxa de ciutadans més gran feta mai per a assegurar les garanties de les eleccions’. Esquerra critica la convocatòria electoral, però insisteix que és l’oportunitat per a ‘ratificar la majoria social a favor de la República Catalana’.

Amb aquest objectiu, els republicans volen tenir el màxim nombre d’apoderats a tots els col·legis electorals del Principat. ‘Hem d’assegurar més que mai que el dret de vot s’exerceix amb plenes garanties’, afegeixen. La web facilita eines en línia per a fomentar la participació i informar els votants, així com l’acreditació com a apoderat in cop s’ha tramitat a la Junta Electoral.

Esquerra també està donant instruccions als seus regidors perquè difonguin la importància de fer d’apoderat entre els seus militants i simpatitzants. A més, els principals dirigents del partit han començat a difondre la pàgina a través de les xarxes socials.

"Mai renunciarem a les urnes. Suma't a https://t.co/2WpZUwN3LY i afegeix-te a la xarxa ciutadana que assegurarà les garanties democràtiques a les eleccions". — Oriol Junqueras (@junqueras) November 23, 2017

El 21 de desembre tenim una cita ineludible amb les urnes, una cita que entre tots i totes la garantirem #Apoderat21D https://t.co/9fqnIrvYkJ — Marta Rovira Vergés (@martarovira) November 23, 2017